Tyver stjal 600 kg fyrverkeri fra Europris i Malvik
Tyveriet ble oppdaget søndag. Fyrverkeriet var lagret i en stor container utenfor butikken på Malvik senter i Sør-Trøndelag. Låsen var brutt opp og i snøen rundt containeren var det flere bil- og fotspor. Tyvene kom seg unna med to paller med fyrverkeri, med en utsalgspris på om lag 150 000 kroner. Vekt: 600 kilogram. Nesten ingenting var igjen da tyvene var ferdig. – Det første jeg tenkte var «igjen?» Dette har jo skjedd før, sier butikksjef Else Therese Eikemo til VG. Lokalavisen Malviknytt har tidligere skrevet om saken. Lest denne? Margareth (88) hadde 6700 kroner til jul - tyven stjal altFor tre år siden skjedde nemlig det samme. Tyver brøt opp låsen på containeren og forsynte seg grovt av fyrverkeriet inni. Eikemo er usikker på når tyveriet fant sted, men regner med at det skjedde etter julaften. Hun forteller at containeren var godt sikret med en stor, kraftig lås. – Tyvene må ha brukt en vinkelsliper for å få den opp, og de må ha stått der en stund, sier hun. Utspekulert raner: Nissekledd mann lurte kunder og ansattePå grunn av den store mengden fyrverkeri som er stjålet tror butikksjefen at det er flere tyver involvert. – Dette er veldig irriterende. Det ødelegger for butikken og kundene. Det er en kjedelig situasjon. Juleværet: Urd om ekstremværet «Urd»: – Vi deler ikke personlighet Butikksjef Eikemo understreker at grunnen til at fyrverkeriet er lagret utendørs er på grunn av eksplosjonsfaren. Fyrverkeriet som er stjålet kommer fra importøren Festival fyrverkeri. Salget skulle starte tirsdag, men blir nå avlyst. – Jeg tror ikke vi får fyrverkeriet tilbake, det er nok tapt, sier Eikemo. Les mer: Elevene fortviler - skolens juletre saget ned for fjerde gang
Europris i Malvik ble utsatt for et frekt julekupp i helga. Nå avlyses fyrverkeri-salget.